Referat fra møte i FAU – Kirkevoll Skole
onsdag 3. oktober 2018, kl.19.00-21.00, Kvarten

**Saksliste**

1. Godkjenning av innkalling og saksliste til FAU-møte
2. Godkjenning av referat fra FAU-møtet 19.09.18
3. Årsmøte. Se egen innkalling.
4. Rektor Kari Eng presenterer læringsmiljøprosjekt og forventninger til FAU
5. Kort orientering fra gruppene (vedr overlevering og evnt. pågående saker)
6. Eventuelt
7. Arbeid i gruppene

**Referat:**

**1.** Innkalling ble godkjent.

**2**. Referat fra forrige FAU-møte ble godkjent.

**3.** Årsmøte i foreningen FAU ble avholdt (egen protokoll fra dette).

**4.** Kirkevoll er plukket ut som en av tre skoler i Bergen til å være med i læringsmiljøprosjektet. Det skulle være skoler med høye mobbetall, men vår skole er ikke der. Skolen er glad for å være med, og prosjektet er tatt godt imot blant personalet. Det er et 2-årig prosjekt der det nå første halvår er fokus på avdekking. Det er laget sosiogram for klassene og lærerne bruker dette til kartlegging. Utenforskap er tema nå og det jobbes med handlinger og holdninger. Her ønsker skolen å få foreldrene med. Hvilke tanker og holdninger har foreldre til andre elever i klassen? Hvordan tilnærmer vi oss elever og hvordan omtaler vi barn?

**5**. Kort orientering fra to av gruppene:
Skole/hjem:
- 2 dysleksi-workshop’er er avholdt
- Rutiner for etterlysning av elever som uten varsling ikke møter opp til undervisningen er tatt opp med skolen. Skolen har handlingsplaner for dette som blir fulgt. Fravær bør meldes til kontoret i tilfelle kontaktlærer er borte. Meldes på telefon (53035600) eller på mail (Kirkevoll.skole@bergen.kommune.no).
Økonomi:
Ved søknader om økonomisk støtte fra FAU skal FAU-mailen benyttes (FAU.kirkevoll.skole@gmail.com)

**6.** Eventuelt:
- Humanitæraksjonen og støtten til Adina-stiftelsen ble diskutert. Det burde vært sterkere bånd mellom skolen og FAU på dette. Kirkevoll har støttet Adina-stiftelsen i 10 år. Det er nå på tide med en evaluering der vi ønsker å se på formen til humanitæraksjonen og også se på andre alternative prosjekter å støtte. Skole/hjem-gruppen tar denne saken.

**\*Neste FAU-møte blir onsdag 7. november**

Referent: Siren Vatshelle